Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: a 18/2001. (V. 23.) KöViM—BM—KöM együttes rendelethez
Paragraph Index: 661

2. A kijelölés feltétele 2.1. Felelősség A felülvizsgálatot végző szervezet vagy személy, illetve a szervezet törvényes képviselője személyesen felel a felülvizsgálat előírásoknak megfelelő végzéséért. A felülvizsgálónak legalább egy, a Közlekedési Főfelügyelet nyilvántartásában szereplő Tanúsítóval és egy ügyintézővel kell rendelkeznie (a két tevékenységet egy személy is végezheti). 2.2. Szakmai ismeretek 2.2.1. A Tanúsító a tanfolyamon való részvétel feltételeinek megfelel (10. számú melléklet 3. pont). 2.2.2. Büntetlen előéletű (ez utóbbit erkölcsi bizonyítvánnyal igazolja). 2.2.3. Rendelkezik 36 hónapnál nem régebbi igazolással a felülvizsgálathoz kapcsolódó szakmai képzésben, illetve továbbképzésben való részvételről. 2.2.4. Ha a tanúsító alkalmazott, rendelkeznie kell a felülvizsgáló szervezettel kötött munkaszerződéssel. 2.3. Felülvizsgáló hely (műhely), műszerek, berendezések A felülvizsgáló helynek a gépjárműfenntartó és -javító szervezetekre vonatkozó általános követelményeken túl, a felülvizsgálati kijelölés területének megfelelően a következő feltételeket kell teljesítenie, illetve feltételekkel kell rendelkeznie. 2.3.1. Megfelelő, zárt (télen fűtött) vizsgálóhelyiség. 2.3.2. Motorolaj hőmérsékletmérő. 2.3.3. Gyújtási időpont-, zárásszög- és fordulatszámmérő benzinmotoros gépkocsikhoz. 2.3.4. Fordulatszámmérő dízelmotoros gépkocsikhoz. 2.3.5. Hiteles, az 5. számú melléklet 1. pontjának megfelelő gázelemző, illetve hitelesített, rendszeres környezetvédelmi felülvizsgálatra alkalmasnak minősített automatikus felülvizsgáló berendezés benzinmotoros járművekhez. 2.3.6. Kalibrált füstölésmérő, illetve kalibrált, rendszeres környezetvédelmi felülvizsgálatra alkalmasnak minősített automatikus felülvizsgáló dízelmotoros járművekhez. 2.4. Dokumentációk, információs anyagok 2.4.1. A rendszeres környezetvédelmi felülvizsgálatokra vonatkozó hatályos jogszabályok és a kapcsolódó szabályzatok, egyéb előírások. 2.4.2. A rendszeres környezetvédelmi felülvizsgálathoz kapcsolódó, a Közlekedési Főfelügyelet által kiadott szabályzatok. 2.4.3. A kijelölés szerinti járművekre vonatkozó felülvizsgálat végzéséhez szükséges adatok, technológiák (nyomtatott, mágnestárolós vagy automatikus mérőműszerben tárolt). 2.4.4. A rendszeres környezetvédelmi felülvizsgálatok végzéséhez kapcsolódó oktatás, tanfolyam anyaga és az esedékes oktatási terv.

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes